"ઘરની સ્ત્રીઓ સ્વસ્થ હશે તો આવનારી પેઢીઓ પણ સ્વસ્થ હશે. મહિલાઓ ઘર ચલાવે છે, તેમનું ફિટ રહેવું વધારે જરૂરી છે, પછી ભલે તે હાઉસ વાઈફ હોય કે કામકાજી મહિલા. મેં મારા ઘરમાં જ મારી માતા અને નાનીને ઘરકામમાં મુશ્કેલીઓનો સામનો કરતા જોયા છે. હું માનું છું કે સ્વસ્થ અને સુખી મહિલા જ સુખી પરિવાર બનાવી શકે છે. આમ તો જીમ ચલાવવું કંઈ મોટી વાત નથી, પણ મારા જીમની ખાસિયત એ છએ કે તે માત્ર મહિલાઓ માટે છે અને તેના કારણે જ કોઈપણ પ્રકારના સંકોચ વગર મહિલાઓ અહીંયા વર્કઆઉટ કરી શકે છે. તે સવારે 6 થી રાત્રે 9 વાગ્યા સુધી ચાલે છે. તેના કારણે કામકાજી મહિલાઓમાં તે ખૂબ જ લોકપ્રિય છે અને મારી સફળતાનું કારણ પણ તે જ છે. આ સફળતાએ જ મને 2012માં પોતાની વધુ એક બ્રાન્ચ શરૂ કરવાની હિંમત આપી. મારું એ માનવું છે કે ઉદ્યોગ સાહસ કરવું તે તરવા જેવું છે... જેટલી ઝડપથી લહેર આવશે તેટલી ઝડપથી તમે હાથપગ ચલાવશો."